Държавен вестник, бр. 82, 2015 г., стр. 11

БРОЙ  82	
Д Ъ Р Ж А В Е Н  В Е С Т Н И К 	
СТР.  11  
5. издаваните пропуски или отличителни 
знаци трябва да се носят на видимо място, 
докато лицето се намира в защитената зона;
6. системата за контрол на достъпа до за-
щитената зона трябва да осигурява записи за 
всички лица, притежаващи ключове, магнит-
ни карти за достъп и/или други технически 
средства и документи, включително пароли 
и кодове за достъп до компютърни системи 
за контрол на достъпа;
7. системата за контрол на достъпа до за-
щитената зона трябва да осигури откриване 
и предотвратяване на опити за неразрешено 
проникване.
Чл. 31. (1) Лицензиантът трябва да изгради 
и експлоатира централна алармена станция 
(ЦАС) с денонощно дежурство от квалифи-
циран персонал.
(2) Централната алармена станция трябва 
да отговаря на следните изисквания:
1. да осигурява наблюдение и оценка на 
алармените сигнали, както и управление на 
системата за контрол на достъпа;
2. да инициира реакция на алармените 
сигнали от страна на охранителите, силите за 
реагиране и ръководството на съоръжението;
3. да осигурява комуникацията с охрани-
телите, силите за реагиране и ръководството 
на съоръжението чрез специализирана, ав-
тономна, дублирана, надеждна и защитена 
гласова система за комуникация;
4. да съхранява надеждно получената ин-
формация и да поддържа съответните елек-
тронни и видеоархиви;
5. да бъде разположена в отделно помеще-
ние или в сграда в границите на защитената 
зона и да бъде така защитена, че да изпълнява 
функциите си при наличие на проектната 
заплаха и/или в случай на авария;
6. достъпът до ЦАС се контролира и е 
ограничен само до лица, чиито служебни 
задължения или конкретно възложена задача 
налагат такъв достъп;
7. да има осигурено непрекъсваемо електри-
ческо захранване, включително за аларменото 
оборудване и алармените комуникационни 
канали;
8. оборудването на ЦАС трябва да бъде 
защитено срещу неразрешено следене, мани-
пулация и фалшификация;
9. да осъществява периодична връзка на 
определени фиксирани интервали със силите 
за реагиране.
Чл. 32. (1) Лицензиантът трябва да осигури 
24-часово дежурство на охранителите и на 
силите за реагиране.
(2) Охранителите трябва да патрулират в 
защитената зона с цел:
1. задържане на нарушители;
2. откриване на незаконно проникване или 
на опити за проникване;
3. визуално инспектиране на компонентите 
на системата за физическа защита;
4. допълване на съществуващите мерки за 
физическа защита;
5. осигуряване на първоначално реагиране.
Чл. 33. (1) Лицензиантът трябва да из-
вършва редовно проверки на изпълнението на 
функциите на системата за физическа защита, 
включително:
1. функционални изпитвания на техничес­
ките системи за сигурност;
2. проверка на времето за реагиране на 
охранителите и силите за реагиране.
(2) В случай на установяване на значителни 
недостатъци при функционирането на систе-
мата за физическа защита се докладва за това 
незабавно в Агенцията, в МВР и в ДАНС.
Раздел IV
Физическа защита на ядрен материал кате-
гория I
Чл. 34. При осигуряване на физическата 
защита на ядрен материал от категория I 
освен изискванията по раздели от I до III се 
прилагат и изискванията на този раздел. 
Чл. 35. (1) Ядреният материал се използва 
или съхранява само във вътрешни зони.
(2) Вътрешната зона може да бъде също и 
зона с особена важност.
(3) Вътрешната зона осигурява допълни-
телни мерки и бариери в защитената зона 
за откриване на неразрешено проникване, 
контрол на достъпа и за забавяне срещу про-
тивозаконно отнемане или саботаж и трябва 
да отговаря на следните изисквания:
1. да бъде надеждно защитена и оборудвана 
със сигнално-охранителна система;
2. да бъде оградена с физическа бариера, 
осигуряваща достатъчно забавяне и навремен-
но и правилно реагиране при противозаконно 
отнемане или саботаж;
3. мерките за забавяне да са проектирани 
да отчитат възможностите на вътрешните и 
външните нарушители и да отчитат балансира-
но всички потенциални точки за проникване;
4. входът за достъп до вътрешната зона да 
бъде по възможност само един и да е защи-
тен с подходящи заключващи устройства и 
сигнално-охранителна система;
5. на подходяща дистанция от границите на 
вътрешната зона да са монтирани бариери за 
превозни средства с цел предотвратяване на 
насилствено нахлуване, включително с водни 
съдове, определени в проектната заплаха, 
които могат да се използват от нарушител за 
извършването на противозаконно отнемане 
или саботаж;
6. при определяне на мерките за физическа 
защита на вътрешната зона да е взета предвид 
и възможността за атака от въздуха и атака 
от разстояние в случаите, когато такава е 
включена в проектната заплаха.